I går blev Østjysk Bank i Hadsund røvet, da en røver brød ind gennem et vindue og truede personalet med en pistol. Og den metode er blevet den nye trend for bankrøvere. Flere gange i den seneste tid har nordjyske banker været udsat for røverier, hvor røverne istedet for at gå ind gennem hoveddøren bryder ind et andet sted i bygningen lige før lukketid. Nordjyllands Politi kalder det en ny metode og opfordrer bankerne til at blive bedre til at sikre også andre dele af bygningen end kun indgangspartiet.

Opsummering:
Bankrøvere har skiftet metode - nu kommer de ind gennem bagdøren eller vinduet.